钦定古今图书集成/明伦汇编/氏族典/第011卷 > 《王圻续文献通考一》 > 《氏族源流》
## 钦定古今图书集成/明伦汇编/氏族典/第011卷 > 《王圻续文献通考一》 > 《氏族源流》

应城陈士元曰：“姓氏所由来敻矣。粤稽古典，如大騩
氏之后有隗氏、大隗氏、大嵬氏。”

出姓苑

鬼騩氏之后有嵬氏、饶氏、挠氏、刹氏、鬼騩氏。

出潜夫论

豗傀氏之后有豗氏、傀氏。

出元和姓纂

浑沌氏之后有浑氏、沌氏、屯氏。

出姓苑

吉夷氏之后有吉氏。

出姓谱

史仓氏之后有仓氏、史氏、侯氏、侯冈氏、夷门氏、仓颉
氏。

出姓纂姓苑

柏皇氏之后有柏氏、柏常氏、柏侯氏、白侯氏。

出路史

中黄氏之后有中央氏、中黄氏。

出《姓苑》及《六韬》。

“大庭氏之后有大氏”、大庭氏。

出风俗通

栗陆氏之后有栗氏、陆氏。昆连氏之后有釐氏、骊氏。

并出路史

赫胥氏之后有赫氏、赫胥氏。

出风俗通

葛天氏之后有葛氏、权氏。

出姓苑

尊卢氏之后有尊氏、尊卢氏、樽氏。

出纂要文

祝融氏之后有祝氏、融氏、祝宗氏、祝和氏、祝融氏。

出《姓谱》及《白虎通》。

昊英氏之后有昊氏。

出风俗通

有巢氏之后有巢氏。

出《路史》。巢父其后。

朱襄氏之后有朱襄氏。

出邵氏姓解

阴康氏之后有阴氏、零氏。无怀氏之后有怀氏、无怀
氏。

并出姓纂

然年代迥远，世泒难详；故惟昉自伏羲，总括《传》衍，俾
源同流异、“流同源异”者，得以考辨。

“太昊伏羲氏之系” 第一；

伏羲生咸乌，咸乌生乘釐，是司水土。《乘釐》生厚炤，厚
炤生顾相，降处于巴，是为《巴人》。

出华阳志

巴人五子为五姓，有巴氏、樊氏、瞫氏、相氏、郑氏世居
武落山，有赤、黑二穴。巴氏居赤穴，四姓居黑穴，未有
君长，共立巴氏子务相，是为廪君，徙居夷城，后有顾
相氏、务相氏。

出蜀志

其迁汉中者为车巴，迁略阳者为巴氐。汉高帝发
巴氐定三秦，复其渠帅七姓，有罗氏、朴氏、督氏、鄂氏、
度氏、夕氏、龚氏。

出汉书注

西晋时李特巴种也。据梁益称帝，号成六世而亡。后
有李氏。

伏羲风姓，后有风氏、㐽氏。𠙈氏、飌氏。

出纂文

《风后》为黄帝臣，国在沔之景陵。

黄帝封伏羲之后于任，为己姓，有任氏、己氏。

出路史

夏禹封伏羲之后于庖，为姒姓。有姒氏、庖氏。

出世族谱

周武王封伏羲之后于宿，乃有密宿、须句、颛臾，邑于
沌上，以为东蒙主。后灭于鲁，有臾氏、颛臾氏、东氏、东
蒙氏、朐氏、须朐氏、宿氏、罔氏、密氏。

出路史

伏羲之后，又有伏氏、虙氏、宓氏、服氏、牺氏、戏氏、希氏包氏。㚿氏、鲍氏、

出帝纪

伏羲之弟《郝骨氏》。

唐表作郝省

“裔孙子期，帝乙封于太原。”后有郝氏、郝骨氏。

出姓纂

《炎帝神农氏之系》第二：

少典氏娶有侨氏女，曰安登，生子二人，长袭少典氏，
是为黄帝之祖，次为炎帝神农氏。神农氏生子十有
三人，数世而有炎帝器。器生子三人，曰钜，曰伯陵，曰
祝庸。

出山海经

钜为黄帝师，受封土，谓之封钜。夏有封父、封文侯，至
周失国，后有封氏、钜氏、巨氏、封父氏、富父氏。

出世本

伯陵为黄帝臣，始封逢，改封齐。生子三人：曰殳，曰鼓，
曰延。殳之后有戕，为尧臣，鼓与延始作编钟。鼓生灵
恝，灵恝生氐人。后有逢氏、蜂氏、殳氏、延氏、氐氏、齐氏。

后汉有氐人齐锺，《魏书》：“孟观擒氐人齐万年。”

《祝庸》为黄帝司徒，生术嚣，术嚣生子二人，曰条，曰勾
龙，条喜远游，死为祖道之神。

《风俗通》作“共工之子修” ，非是。

“勾龙为后土，后世祀于社。”生子二人，曰垂，曰信。　信
生夸父，善走，为丹朱臣。有夸氏、勾氏、勾龙氏。垂为
帝喾臣，又为尧臣。生伯夷，封于吕。其别泒封于申、许。
许由之后有由余氏、余氏。伯夷生太岳，太岳生先
龙，先龙生元氐，其别泒为青、白蚺之三氐。有羌氏、羌
戎氏、杨氏。

《齐书》曰：“杨氏、符氏，并略阳羌种。”

蒲氏，蒲洪改为苻氏。苻健据长安，称帝，号秦，五世而
亡。

周武王封太岳之后于申，申伯为周卿，而楚侵其壤。
宣王封元舅申伯于谢，“后有宇氏、申氏、申叔氏、申鲜
氏、谢氏、射氏。”

《三辅录》云：“后汉谢姓，改姓射。”

宇文氏。

周赐申徽为“宇文氏。”

大野氏。

魏赐谢懿为“大野氏。”

许之文叔兴于许，其后许灵公徙叶，悼公徙城父，曰
焦夷。二十有四世灭于郑，后有许氏。䢾氏、叔氏、函氏、
礼氏、容城氏、锡我氏、买氏、止氏、焦氏、谯氏、岳氏、文氏、
苴氏、苴人氏、

出左传类解

吕侯为穆王司寇训刑。宣王时始称吕甫，后有吕氏、
旅氏、吕祖氏、甫氏共氏、龚氏、药罗氏。

唐药罗真本姓吕为回纥养子因从其姓。

商周之时，有吕涓，字子牙，文王以为友，是为尚父太
公望，武王封之营陵，曰齐。十五世小白伯于诸侯，又
数世而田和移其祚。盖立国七百馀年，后有丁氏、牙
氏、丘氏、尚氏、左氏、汫氏、国氏、晏氏、宾氏、平氏、纪氏、癸
氏、柴氏、苑氏、庆氏、掌氏、贺氏、厉氏、献氏、易氏、竖氏、年
氏、氏氏、是氏。

汉末《北海氏仪》改姓“是。”

“栾氏、襄氏、牵氏、捷氏、青氏、营氏、柯氏、析氏、其氏、裔氏、
壬氏、角氏、望氏、绍氏、荼氏、骆氏、弦氏、旗氏、明氏、灵氏、
孝氏、彦氏、阊氏、门氏、桓氏、亘”氏、

宋绍兴二年，桓氏避庙讳改姓“亘。”

威氏、齐氏、盖氏、铎氏、畅氏、李氏、

《邴粲》以唐讳改姓李。

其复姓者，有子旗氏、子雅氏、子尾氏、子襄氏、子囊氏、
子郯氏、子工氏、子牵氏、子渊氏、子泉氏、子黔氏、子公
氏、公齐氏、公旗氏、公晳氏、公羊氏、公牛氏、公牵氏、公
翰氏、母知氏、祭公氏、仲长氏、诸儿氏、士疆氏、乐利氏、
齐季氏、申鲜氏、将其氏、雍门氏、东门氏、东宫氏、西宫
氏、南史氏、邴意氏、独孤氏。

后周赐高宾为《独孤氏》。

宇文氏。

西魏后周赐崔宣猷、士谦忱皆为“宇文氏。”

东郭氏、西郭氏、南郭氏、北郭氏、左子氏、右子氏。其以
采者有丙氏、邴氏、艾氏、隰氏、高氏、剧氏、棠氏、高堂氏、
檀氏、灌檀氏、禚氏、甗氏、崔氏、移氏、若氏、丁若氏、陆氏、
大陆氏、并氏、百里氏、西乞氏、白乙氏、佘氏、佘丘氏、蛇
丘氏、闾丘氏、鉏丘氏、籍丘氏、咸丘氏、梁丘氏、廪丘氏、
蒲卢氏、卢蒲氏。其封于汲者为汲氏。

或作伋

封于卢者，为卢氏、徯氏、柴氏；其支于章者，为章氏、彰
氏、鄣氏、章仇氏。

汉章弇始加仇

《申章氏》。《赤章》氏，《赤张》氏。

《卢若虚录》：“太公之后，止有四十八姓，而《唐扶碑》” 乃

有“三闾氏” 、“葵氏” 之类，皆非是。

炎帝器数传而有炎帝参卢，是为榆罔。黄帝封之于
潞，以主炎帝之祀于陈，潞子之裔灭于晋，后有潞氏、
路中氏、露氏、甲氏、榆氏、留吁氏。

《春秋。宣公十五年》，“晋人灭赤狄潞氏。” 十六年，“晋人灭赤狄甲氏及留吁。” 注云：“潞氏、甲氏、留吁，赤狄别种也。”

潞之支派，繁于河北、河东。商周别为赤白之狄，廧咎
如皋、落扬，拒泉、皋、伊、雒之戎。

《左传·僖公二十三年》：“狄人伐廧咎如。” 注云：“廧咎如，赤狄别种，隗姓也。” 又《闵公二年》：“晋伐东山皋落氏。” 注云：“皋落，赤狄别种也。” 又《僖公十一年》：“扬拒泉、皋、伊雒之戎，同伐京师。” 注云：“扬拒、泉、皋，皆戎邑。”

后有隗氏、狄氏、落氏、落皋氏、戎氏、戎子氏、袁纥氏、斛
律氏、解批氏、乌护氏、纥骨氏、壹利吐氏、异其斤氏。回
纥九姓。

《回纥氏》，《仆固氏》，浑氏。《拔曳固氏》，“即《拔野古氏》。” 《同罗氏》。《思结氏》。《契苾氏》，《阿思布氏》。《骨仑氏》。

高车十二族：

乞伏利氏、《叱卢氏》《乙旃氏》《大连氏》《窟贺伏氏》《达卢千氏》《阿仑氏》《莫允氏》《俟分氏》《副伏罗氏》《乞表氏》《布收沛氏》

皆其泒也。其戎子遁居朔野。有葛乌释者，世统鲜卑，
故又有俟斤氏、俟汾氏、渝汾氏、嗣汾氏、俟畿氏。而俟
汾之派，则又有宇文氏、宇氏、普氏、俟豆氏、库莫奚氏、
费也头氏。

唐表也作乜

《阿会氏》。《莫贺弗氏》、李氏。

唐元和三年，赐酋长《索低》为“李氏。”

炎帝姜姓。姜之支国有十三：曰怡，曰伊，曰纪，曰淳，曰
甘，曰州，曰舟，曰骀，曰戏，曰向，曰薄，曰列，曰赖。夏禹
封怡，以祀烈山，是为默台。商汤分于离支，是为孤竹。
商季伯夷、叔齐让国，中，子仲凭立，后有竹氏、竺氏。

《后汉书》谓“夜郎竹侯以剖竹得儿。” 《姓纂》谓“竺出天竺” ，俱妄。

孤竹氏、孤氏、墨氏、墨台氏、默怡氏、怡氏、台氏。伊耆
之裔有伊挚，为汤阿衡，是为伊尹，后有伊秩氏、耆氏、
伊氏、伊耆氏、伊祈氏、尹氏、阿氏、衡氏、衡伯氏。

出风俗通

纪侯失国，以其弟奉酅入齐，后有纪氏、邢氏、裂氏、𡼕
氏、鄣氏。淳之后有淳氏、淳于氏、于氏。甘灭于夏，
州灭于杞。舟、骀、戏、向、薄至周犹存。列、赖灭于楚，后有
甘氏、州氏、舟氏、骀氏、戏氏、向氏、薄氏、列氏、赖氏、随氏。
姜之派又有烈氏、烈山氏、列山氏。

出风俗通

厉氏、“《厉山氏》、丽氏、丽山氏、巫氏、神氏。”

《后汉·神曜传》云：“出神农。”

农氏、灵氏、节氏、药氏、山氏、《邹屠氏》、

出姓原

“轩辕氏，《黄帝之系》” 第三；

黄帝元妃西陵氏，生子三人，曰昌意，曰元嚣，曰龙苗。
次妃方累氏，生子二人，曰休，曰清。第三妃彤鱼氏，生
子二人，曰挥，曰夷彭。第四妃嫫母，生子二人，曰苍林，
曰禺阳。凡妃之子九人，庶妾之子十六人，共二十五
人。别姓者十二：祈、酉、滕、箴、任、荀、釐、佶、儇、依，及青阳、夷、
彭，为二纪也。其十三人皆姬姓。

黄帝元妃西陵氏，长子《昌意》之系。

昌意，姬姓。生子三人：长曰干荒，次曰安季曰悃。干
荒生帝颛顼，是为高阳氏。颛顼元妃邹屠氏生骆明，
又生八凯：曰苍舒，曰伯益，曰梼演，曰大临，曰庞江，曰
庭坚，曰仲容，曰叔达。

苍舒之后有苍氏、苍舒氏、渊氏。

伯益字“𬯎敳。”

出益庙碑

佐舜泽虞，是为《百虫将军》。

“嵩山有庙。” 出《水经注》。

佐禹治水，封于梁。

出左传

禹让以位，辞焉，年逾二百岁。

出路史

支庶分封大敖，后有伯氏、圣氏、梁氏、敖氏、虫氏。
梼演之后有梼氏。大临之后有临氏。庞江之后
有庞氏。庭坚封安，后裔分封蓼、安、蓼并灭于楚，后
有安氏、蓼氏。

《安》即六也。六乃皋陶之后，而蓼则庭坚之后。

仲容之后有容氏，叔达之后有达氏、叔达氏。骆
明生伯鲧，伯鲧生禹。禹娶涂山氏，生子二人：曰启，曰
均。启，继夏后者也。均生固，固生伎来，伎来生循、鞈。其
裔居兜牟山，号突厥。《宝历》魏、晋十代而属蠕蠕，其后
灭蠕蠕，是为阿史那氏，又分为史氏。

禹之支子有封于辛国者，辛甲事纣，七十五谏不从文王以为史，封之。长子。昭王南征，辛由靡为御拯王
而俱溺。封其子于西翟，后有辛氏、计氏、司空氏、宇文
氏。

周赐辛弁

《普屯》氏。

魏赐辛威

崇侯灭于文王，后有崇氏。

鲧封于崇，为“崇伯。”

启继夏后，生太康。太康之弟五人分封于卫，是为《五
观》。其支于莘者，为莘氏、辛氏、甡氏、观氏、卜氏。

出世本

仲康生相奡弑之。仲康之支封于邓者，为邓氏。

出寰宇志

相，生少康。少康生子九人，长帝杼，杼封其弟曲列于
缯，后为莒所灭，有缯氏、鄫氏、曾氏，又封捍于埤中，处
会稽以奉禹祀，是为无馀，历数十传而为编氓。至东
周时，有曰无壬者，百姓率而君之，是为瓯粤。东粤无
壬生皞，皞生元常，国始大。元常生执菼，是为勾践，灭
吴而伯焉。七世无颛逃位，其弟无疆又破于楚族，散
江南海上，于越东野勾馀姑于迭为君长。无疆之长
子居琅琊，次子蹄守瓯馀之阳，后有欧氏、讴氏、沤氏、
馀氏、乌氏。乌馀氏、瓯氏、欧侯氏、欧阳氏、欧羊氏。无疆
之庶子无诸及馀善。无诸保泉山，居闽中。馀善与孙
摇分保海之东隅，谓之“三越”，而吴门、姑越沤、勾章、馀
复、黄林、馀不、瓯邓皆其属也。后有骆氏、顾氏、闽氏、畴
氏、灵姑氏、诸氏、摇氏、傜氏、稽氏、多氏、植氏、菼氏、舌氏、
余氏、越氏；

初，帝杼之母有仍氏，方娠，逃难，自窦而出，生子曰龙
留，居有仍，为窦氏。六十有九世。鸣犊仕晋，后裔入鲜
卑拓拔部，居代郡，为没鹿氏、纥豆陵氏。魏武时归华，
复为窦氏。窦怀正以恶戮赐为毒氏。

《帝杼》，帝生槐，槐生帝芒，芒生帝泄，泄生帝不降，不降
生帝廑，廑生引甲。

一作孔甲

引甲生帝皋，皋生帝敬发，敬发弟履癸，是为桀。汤放
之南巢，乃封少康之后于杞，以主禹祀。后分于曹东
之楼，是为东楼西楼公。周兴，复封东楼之后于杞，九
世成公迁于缘陵，又十一世而简公灭于楚，弟佗奔
鲁，封于阳樊。后去鲁徙沛，分沛立谯，有夏侯氏、侯氏、
杞氏、题氏、楼氏、偻氏、娄氏、刘氏、丐氏、雝丘氏、郁釐氏、
孙氏、杷氏。

《娄敬》赐姓刘杞，若避董卓难，改姓《杷》。

“夏禹姒姓也，传十七王，共四百五十二年。其以封国
为氏者，有泊氏、弗氏、刜氏、鬻氏、阳氏、沛氏、冥氏、鄍氏、
沈氏、寝氏、彤氏、彤城氏、弋氏、褒氏、纶氏、巢氏、男氏、有
南氏。”有南之国，以二臣争权而分。宣王时有南仲者，
其裔也。褒君以女亡周，彤伯事商，沈子灭于蔡，姒敬
叔仕齐，采于鲍，为鲍氏、包氏。成王封夏公，有夏后
氏、夏氏。差氏。禹氏。

桀之子淳维，烝桀之众妾，遁于北野，徙荤育，又入于
冒顿。支派繁盛，其后感汉祖和亲，乃为刘氏扶罗助
汉而死，生子豹，豹子渊，居于离石，西晋时称汉，五世
而灭于石勒。其别支有勃勃者，兴于朔方，为赫连氏，
称大夏三世而灭于后魏。有铁伐氏、云氏，其始姓虚
连题，是为挛鞮氏，其后又有呼衍氏、兰氏、须卜氏、丘
“《林氏》、雕氏、凋氏。卢氏、《呼卢古氏》《宕昌氏》。宕氏、库氏。党
氏。《浑氏》《房当氏》”、《白狼氏》。

颛顼次妃胜奔氏生子三人：伯偁、卷章、季禺。

《卷章》或作“老童。”

季禺生叔斀《卷章》，娶根水氏，生二子，曰𥟖，曰《回黎》为
祝融，生二子：曰长琴，曰噎。噎处西极，长琴居摇山《乐
风》。黎卒，帝喾以回代之，封于吴，是为吴回。吴回生陆
终，其支庶为陆终氏。陆终娶鬼方氏，生子六人：曰樊，
曰惠连，曰篯，曰求言，曰晏安，曰季连。

《路史》云：“一乳产六坼，左剖，右各生三人。” 甚谬。

樊为己姓。封昆吾，后有昆氏、吾氏、昆吾氏。

《战国策》有“楚将吾得。”

扈、顾、温、苏、廖、董、诸斟，皆己姓也。扈灭于夏，启，有扈氏、
户氏、有扈氏；顾灭于商，温灭于狄，有顾氏、雇氏、温氏、
宋氏。苏伯见伐于纣，以妲己免。后灭于周，有苏氏，司
寇苏之支子封郄，又为郄氏。廖之叔安异封于董，董
父豢龙封于鬷川，别为鬷夷，又别为关龙。董、廖、关、龙
灭于夏，鬷灭于商，后有廖氏、飗氏、飂氏、叔氏、董氏、侯
“《叟氏》《青史氏》、鬷氏、《鬷夷氏》《融夷氏》、豢氏、《关龙氏》、关氏、
李氏”〈唐李忠臣本姓董〉

诸斟则有灌浔、戈介。灌浔灭于夏，戈介灭于商。后有
斟氏、戈氏、斟戈氏、浔氏、寻氏。氏、𬩽氏、斟灌氏、灌氏、
介氏，其己姓之封于祝产者，为祝产氏。惠连妘姓封
于参胡，而鄅子其裔也，后有鄅氏、偊氏、参氏。篯字
铿，封于彭，是为彭祖，以养性事尧，历夏、商，寿七百六
十七年。夏封其元孙哲于韦，是为豕韦。而秃暨诸稽舟人，皆彭姓也。韦迁于夏，暨与诸稽灭于商，秃与舟
人灭于周。钱镠称吴越王，百年而入于宋，“后有篯氏、
钱氏、彭祖氏、秃氏、舟氏、韦氏、豕韦氏、伯氏、霸氏、览氏、
寿氏、名氏、诸氏、诸稽氏、暨氏、既氏、周氏。”

后周赐暨佐时为周

求言，䢵姓，封于侩，是为会人。其后灭于重国，有侩氏、
郐氏、会氏、傿云、路邬、逼夷，皆䢵姓也。傿侯灭于郑，后
有鄢氏焉氏、𨻳氏、傿氏、云子近楚，灭于若敖，有云氏、
员氏、云氏、郧氏、䢵氏。路邬、逼夷灭于晋，后有路氏、邬
氏、逼阳氏、夷氏、诡诸氏。

晏安封于曹，为曹氏，而邾娄、驺绎、倪、莒小邾、根牟，皆
曹姓也。武王封曹挟于邾，是为邾娄。邾之传国二十
九世，而邾支以父武公伯颜之功封于倪，三世居驺，
从齐尊周，是为小邾子。小邾传国十四世，后去邑为
朱氏。

《姓书》谓邾，春秋后八世，灭为朱氏。

然哀公时已有齐大夫朱毛，而都昌侯朱轸亦其裔
也。至唐末而温出，乃称后梁。至宋朝而熹出，为世大
儒。我太祖高皇帝勋超隆古，国号“大明”，垂亿万载无
疆之统，岂非颛顼之遗烈哉？朱之派，有侏氏、邾氏、娄
氏、邾娄氏、儿氏、倪氏、郳氏、倪黎氏、邹氏、驺氏、蒥氏、翼
氏、挟氏、无娄氏、庶其氏、貜且氏、鉏从氏、茅成氏、茅夷
氏、卑徐氏、茅地氏、夷氏、仪氏、夏父氏、捷氏、庚氏、蘧氏、
绎氏、颜氏仲尼之门，颜有八人，莒灭于周，而根牟灭
于鲁，后有根牟氏、牟氏、侔氏、牟孙氏。

季连，𦬒姓，其裔为季连氏。夏禹时居荆州，生子附叙，
始封于熊，是为穴熊。夏时有楚狐父。周文王时有鬻
熊子。成王时熊氏叛，乃征之，封其子绎于荆，居丹阳，
是为楚。十七世通称王。通生赀，迁于郢，又十八世横
迁于陈，凡三十五世灭于秦。后有荆氏、楚氏、熊氏、附
氏、穴氏、鬻氏、粥氏、郢氏、逞氏、能氏、叙氏、序氏、沮氏。其
公族则有成氏、启氏、𩰚氏、囊氏、贲氏、善氏、逯氏、禄氏、
县氏、逮氏、审氏、侧氏、庇氏、次氏、连氏、莫氏、仵氏、昭氏、
由氏、景氏、到氏、声氏、晏氏、即氏、闱氏、尹氏、后氏、竟氏、
秉氏、宜氏、绎氏、酒氏、枝氏、乘氏、保氏、春氏、钧氏、阳氏、
甲氏、环氏、卯氏、武氏、庄氏、霜氏、蜎氏、举氏。举氏、雪氏、
𬘓氏、穿氏、称氏、仆氏、贵氏、严氏、征氏、庾氏、奋氏、贺氏、
列氏、监氏、减氏、韵氏、屈氏、卒氏、度氏、翠氏、班氏、陈氏、
张氏、李氏，其复姓则有𩰚耆氏、𩰚乳氏、𩰚谷氏、𩰚强
氏、𩰚缗氏、𩰚文氏、𩰚班氏、𩰚比氏、围龟氏、弥牟氏、若
敖氏、叔敖氏、堵敖氏、郏敖氏、越椒氏、罢敌氏、上官氏、
三闾氏、五相氏、五参氏、诸将氏、太宰氏。

伯州馀奔吴为太宰

“公建氏、良臣氏、左尹氏、右尹氏、申叔氏、申公氏、楚季
氏、楚宗氏、巫臣氏、列宗氏、子南氏、子期氏、子庚氏、子
西氏、子建氏、子午氏、子重氏、子季氏、子乘氏、子千氏、
子仪氏、子木氏、尹干氏、无钩氏、无圉氏、无宇氏、无庸
氏、馀推氏、涉其氏、庆父氏、襄老氏、王孙氏、成王氏、黑
肱氏、舒坚氏、来纤氏、沉纤氏、邑由氏、利孙氏、白男氏”、
吉白氏、屈南氏、耆门氏、市南氏、伍参氏、婴齐氏、弃疾
氏、枝如氏、伯比氏、师祁氏、熊率氏、熊相氏、倚相氏、辛
廖氏、接舆氏、季融氏、仲雄氏、大心氏、蓝尹氏、厩尹氏、
箴尹氏、乐尹氏、芋尹氏、陵尹氏、权尹氏、莠尹氏、清尹
氏、郊尹氏、工尹氏、连尹氏、嚣尹氏。其以邑者，则有冯
氏、屈氏、阎氏、瓦氏、堂氏、棠氏、𫇭氏、薳“氏、蕲氏、卷氏、圈
氏、柘氏、拳氏、养氏、包氏、椒氏、苗氏、苟氏、穰氏、蒙氏、荡
氏、麻氏、白氏、涡氏、淖氏、慎氏、匡氏、赀氏、訾氏、棘氏、枣
氏、龙氏、俞氏、园氏、艾氏、鑢氏、聂氏、蔓氏、万氏、万氏、利
氏、鄀氏、主氏”

宋初避庙讳，改“匡姓” 为“主姓。”

康氏。

政和时，诏“民间不得以主为姓，改姓康。”

《包申氏》、邓陵氏、卜梁氏、鲁阳氏、栎阳氏、苞丘氏、吴丘
氏、何丘氏。

一作荷丘

轩丘氏、商密氏、愈豆氏、英贤氏、武安氏、期思氏、田公
氏、白公氏、泾阳氏、叶阳氏，其居郴者为郴氏。

尧封重黎之后为羲，和，后有重氏、童氏、和氏、累和氏。
商封和之后于程，有程氏、司马氏。程之后有婴，死赵
之难，有颢与颐，为宋大儒。司马之后有迁，作《史记》有
懿事魏而取之，是为晋。四世弃洛南渡，又十一世灭
于刘宋。濮、罗、归、越、賨、滇、麇，皆𦬒姓也，后皆入于楚，有
夔氏、归氏、宗氏、賨氏、罗氏、罗侯氏。其百濮之裔有濮
氏、高氏。百越之裔有骆氏，骆之分又有李氏。

《李嗣兴》本姓“骆。”

颛顼始都若水，徙都商丘，“后有顼氏、玉氏、若氏、商丘
氏，其长子孺帝之后有孺氏。八凯之后又有凯氏。
昌意次子安居于西土，是为安息，其后有安氏、李氏。”

《唐表》云：“昌意次子安居西方，号安息国。后汉末遣子世高入朝，因居洛阳，后徙辽左，又徙武威。唐时赐抱玉、抱真为李姓，是为武威李。”

生二子，长曰沙莫雄，次曰《什翼犍》。什翼犍生子七
人：曰寔君，曰翰，曰阏㜑，曰寿雄、曰纥根、曰力真，曰窟
咄。寔君生后魏道武帝，改为元氏。传十五世而灭于
北齐。

初，沙莫雄为南部大人，号拓跋氏。道武为宗室之长，
改为长孙氏。至孝文，以献帝之长兄为纥骨氏，次兄
普氏为周氏，又次兄为达奚氏，又次兄为伊娄氏，改
为娄氏；又次兄敦丘氏，改为丘氏，又次兄俟氏为万
俟氏，叔父之后乙旃氏为叔孙氏，疏属车焜氏为车
氏，是为十姓。又有党氏、奚氏、乞伏氏、什氏、乾氏、乌
氏、《贺跋氏》《秃发氏》、郭氏、《俟亥氏》《细封氏》

通志作佃封

往利氏、费听氏。《颇超氏》、野辞氏。

通志作野律

房当氏、《米禽氏》《敦氏》。

乞伏氏有国，仁者称。西秦三世而亡。

《秀发氏》有乌孤者，称南凉，二世而亡。

又道武改《元览》为“元氏”，太武赐秃发傉檀为源氏，节
闵赐周瑶为“车非氏。”拓跋思敬以讨黄巢功，唐赐姓
李氏。

拓跋是黄帝之苗裔。北俗谓土为拓，后为“跋”，以黄帝土德而言也。党项之种亦有拓跋氏，是为鲜卑，与此不同。〈按：党项在西，西戎也。鲜卑则在中国之东。《注》讹。〉

黄帝元妃西陵氏，次子元嚣之系。

元嚣，姬姓。生帝喾高辛氏。

帝喾元妃有骀氏，收育其弃子，名曰弃，教民稼穑。舜
封于漦，号后稷。娶姞人氏，生漦茧，漦茧生叔均，世为
后稷。及夏之衰，有不窋者，失其官守，窜居尉李。不窋
生鞠陶，鞠陶生公刘，公刘生庆节，始国于豳。庆节生
皇仆，皇仆生弗差，弗差生伪隃。

史记作毁隃

《伪隃》生公非，《公非》生高圉，《高圉》生侯牟，《侯牟》生《亚圉》。

史记无侯牟

亚圉之弟《云都》，生祖叔绀，是为祖类。《祖类》生亶父，是
为古公。

《姓汇》谓：“祖类生太公，太公生亶父” ，非也。

古公避獯鬻，居岐阳，亦娶有骀氏。生子三人，曰太伯、
仲雍、季历。泰伯与仲雍知古公意属于季历，乃逃
之荆蛮，居梅里。荆人义而君之，号为“吴伯。”卒，仲雍继
之，号虞仲。武王封其曾孙仲于西吴，亦曰虞仲，十二
世灭于晋。仲之支孙卿于周，封于樊，为樊氏、樊仲氏、
卿氏、皮氏、虞氏、方组于氏。

赐裔姓

樊之分，有𨟄氏。𨟅氏“自虞仲灭而吴始大，二十有四
世灭于越，有烛庸氏、厥繇氏、常寿氏、夫馀氏、凫臾氏、
胥门氏、庆忌氏、庆师氏、公冶氏、公祖氏、公刘氏、太伯
氏、漆雕氏、寿氏、馀氏、句氏、梦氏、延氏、番氏、夫氏、概氏、
冶氏、阖氏、㧁氏。”𫐰氏、常氏、开氏、周氏、古氏、蠹氏、禽氏、
颇氏。其以邑者有偃州氏、州来氏、延陵氏、棠谿氏、堂
溪氏、唐谿氏、郁闾氏、郁氏、隩氏、彧氏、柯氏、成氏、梁氏、
公氏。越之灭吴，流其长子鸿于婺源，而郧与无锡皆
吴派。

一作“郧”，即海陵

季历居程。生文王，为西伯，至武王而兴。周武王生成
王诵，诵生康王钊，钊生昭王瑕，瑕生穆王满，满生共
王翳，翳弟懿王囏，囏生孝王辟方，辟方生夷王燮，燮
生厉王胡，胡生宣王静，静生幽王宫涅，是为西周。《宫
涅》生平王宜臼，乃东迁。宜臼生桓王林，林生庄王佗，
佗生釐王胡齐，胡，齐生惠王阆，阆生“襄王郑，郑生顷
王壬臣，壬臣生匡王班，班弟定王瑜，瑜生简王夷，夷
生灵王泄心，泄心生景王贵，贵生悼王猛，猛生敬王
丐，丐生元王仁，仁生贞定王介，介生哀王去疾，去疾
弟思王叔，叔弟考王嵬，嵬生威烈王午，午生安王骄，
骄生烈王喜，喜生显王扁，扁生慎靓王定，定生赧王
延，东周至赧王乃入”于秦而亡。

周之初兴，大封同姓。文王之祚十八，长伯邑考，早卒。
次即武王，又次曰管、曰鲁、曰蔡、曰郕、曰霍、曰卫、曰毛、
曰聃、曰郜、曰雍、曰曹、曰滕、曰毕、曰原、曰丰、曰郇。
文公旦采于周，故称周公。成王封其子伯禽于鲁。公
爵也。三十四世灭于楚，后有臧会氏、臧文氏、臧孙氏、
有蟜氏、公山氏、武仲氏、南宫氏、惠叔氏、叔仲氏、仲颜
氏、仲“叔氏、公孙氏、东门氏、子家氏、子叔氏、子服氏、子
我氏、子言氏，子翚氏，子干氏、子成氏、子寤氏、子孟氏、
子驹氏、子有氏、子士氏、子华氏、子阳氏、子扬氏、公施
氏、公襄氏、公冉氏、公为氏、公思氏、公石氏、公之氏、公
析氏、公巫氏、公父氏、公伯氏、公慎氏、公索氏、公肩氏、
公良氏、公哀氏、公若氏、公冶氏、公输氏、公鉏氏、公仪
氏、少施氏、庆父氏、富父氏、宾牟氏、意如氏、仲梁氏、仲
颜氏、孟孙氏、仲叔氏、叔孙氏、季孙氏、声氏、意氏、南氏、
懿氏、陉氏、般氏、僖氏、荣氏、禽氏、於氏、赐氏、涽氏、闵氏骞氏、哀氏、隐氏、悼氏、引氏、毗氏、弥氏、展氏、施氏、衡氏、
为氏、穆氏、作氏、昨氏、婼氏、尾氏、鞠氏、麹氏、孟氏、仲氏、
叔氏、季氏，孟之后有轲，私”淑孔子，为“战国大贤。”其以
邑氏者，又有臧氏、众氏、鄟氏、秦氏、运氏、郓氏、管氏、柳
氏、厚氏、郈氏、颜氏、郎氏、费氏、蔑氏、鲁氏、柳下氏、瑕丘
氏、厚丘氏、梁其氏、穀梁氏。其守秦符玺者为符氏。
周公使管叔鲜监殷，管叔与蔡叔度间王室，周公诛
管叔，以中旄父代之，后有禽氏。管氏敬仲相齐，其孙
修适楚，为阴大夫，后有阴氏。

蔡叔之子胡，改行率德，周公使为鲁卿，后封于蔡泽，
是为蔡仲子。蔡伯生共侯，至平侯迁新蔡，凡二十四
世，灭于楚，后有蔡氏、辰氏、盱氏、朝氏、归生氏、生氏、太
史氏、蔡仲氏、子履氏、大利稽氏。

《后周》赐蔡裕姓“《大利稽》氏。”

曹叔，名振铎，封于曹，甸伯也。二十六世灭于宋，后有
曹氏、羁氏、僖氏、釐氏、子臧氏、射姑氏、夕姑氏、公疆氏。
其分于汴者为卞氏、欣氏；分于牟者为曹牟氏、重丘
氏。曹操谋汉，号魏，五世而劫于晋。

郕叔名武，封于郕，子爵也。后附于齐，又奔鲁而灭于
楚。有郕氏、成氏、上成氏、邽氏、肃氏。

霍叔名处，封于霍。至永公奔齐，晋复其旧封，旋又灭
于晋，有霍氏、冠军氏。𠐶氏，
康叔名封，为司寇，采于康成王，又以商故地封之，统
三监，为卫伯。至八世称侯，十世称公，后又降称侯称
君，凡三十七世而君。角灭于秦，有小王氏、成公氏、公
上氏、赵阳氏、羌师氏、辟闾氏、析龟氏、北宫氏、强梁氏、
会庌氏、羌宪氏、祝固氏、祝国氏、祝史氏、史晁氏、史朝
氏、史桑氏、太叔氏、公南氏、世叔氏、仲叔氏、石骀氏、“石
伯氏、公叔氏、子叔氏、公明氏、公孟氏、公孙氏、子高氏、
公析氏、公甫氏、公荆氏、公文氏、子文氏、子伯氏、子玉
氏、子郢氏、子强氏、子季氏、子齐氏、夏戊氏、夏丁氏、将
军氏、右宰氏、司马氏、司寇氏、左公氏、右公氏、左子氏、
右子氏、石氏、聂氏、弥氏、承氏、礼氏、勉氏、免氏、左氏、右
氏、伋氏、寿氏、南氏、晁氏、蒯氏、辄氏”、顽氏、衎氏、林氏、凌
氏、稷氏、牧氏、冷氏、嗣氏、眷氏、兼氏、孙氏、孟氏、弘氏、洪
氏、辟氏、璧氏、宪氏、孺氏、黔氏、渠氏、朝氏、世氏、监氏、寇
氏、鍼氏、文氏、齐氏、开氏、彪氏、孔氏。其以采者，有悬氏、
悬潘氏、求氏、仇氏、裘氏、康氏、卫氏、戚氏、傶氏、濮阳氏、
元氏、元咺氏、常氏、商氏。

卫鞅封商

卫有陶叔，为司徒。有陶叔氏、司徒氏。武公生季衅，采
于甯，为甯氏。孙权号吴，而四世亡于晋。又有厉氏。

孙皓以秀奔魏，改姓“厉。”

毛叔名郑，从武王克商，成王以为三公，封于毛。有毛
氏、毛伯氏。

聃叔名季载，武王少弟也。采于沈，成王以为司空，封
于冉，自此遂为冉季。后有沈氏、冉氏、聃氏。𩧬氏、𨚗氏。
𨸱氏
郜，叔子爵也，后分为南北，南郜灭于晋，北郜灭于宋。
有告氏、郜氏。

《雝叔》伯，爵也。后入于周，有雝氏、邕氏。

滕叔名绣，采于错，周公封之。滕，侯爵也，三十一世灭
于齐。

《通考》云：“宋灭滕。”

后有滕氏、縢氏、腾氏、卜氏、滕叔氏、公丘氏、错氏。
毕公名高，采于毕，周公薨，毕公入职。子季孙邑于潘，
又分于庞。裔孙毕万，事晋献公，伐魏而灭之，即封于
魏，十世为文侯，又二世徙大梁，又八世入于秦，有毕
氏、魏氏、潘氏、番氏、庞氏、吕氏、献氏、豫氏、芮氏、垣氏、新
氏、王氏、魏强氏、伯夏氏、曼多氏、令狐氏、不雨氏、新垣
氏、叶氏、冯氏、

《原叔》，伯爵也。亦从武王克商，封于原庄公。后亡，有原
氏、佼氏、原仲氏、原伯氏、跪氏。

郇叔，侯爵也，后灭于晋，有郇氏、荀氏、旬氏、孙氏、孙伯
氏、夙氏、程氏、中行氏、伯宗氏、籍氏、席氏、投氏、投壶氏。
荀息采于知，为知氏、智氏。智果谏瑶不从，乃别族于
太史，为辅氏。

《丰叔》，侯爵也。以酒亡国，故后世射仪肖形负罂以为
儆。后有丰氏、酆氏。

武王之祚七：长为成王，次曰唐，曰晋，曰应，曰韩，曰寒，
曰狄。先是唐人作乱，周公诛唐灭之。成王以唐封叔
虞，是为唐叔虞。虞之字曰“于，于”，后有于氏、邘氏、盂氏、
万纽于氏。

东海于公裔孙随拓跋徙代，为《万纽于氏》。

“子于之于燮父，成王封之晋。十一世，文侯封其叔父
成师于曲沃，是为桓叔。五世而曲沃灭晋，又五世而
文公称伯，又十六世而分于三卿，有晋氏、进氏、戊氏、
恭氏、整氏、舅氏、咎氏、羊氏、甲氏、献氏、射氏、席氏、籍氏、
士贞氏、楼季氏、太戊氏、叔鱼氏、叔向氏、叔夙氏、季夙
氏、季婴氏、扬食氏、食我氏、凡闾氏、伯宗氏、伯州氏、公
仇氏、公师氏、弗忌氏、臼季氏、子羽氏。”其以采者，则有𫄨氏、郄氏、郤氏、步氏、涉氏、畜氏。傗氏、鄐氏、臼氏、苦氏、
冀氏、解氏、张氏、杨氏、绛氏、阳氏、端氏、续氏、温氏、祁氏、
邬氏、羊氏、介氏、翼氏、驹氏、盂氏、州氏、栾氏、杨干氏、铜
鞮氏、羊舌氏、祁夜氏、长鱼氏、五鹿氏、东关氏、郄州氏。
“苦”之派，又有苦成氏、库成氏、古成氏、车成氏；“栾”之派，
又有栾书氏、下车氏、若栾氏、嘉氏；“铜鞮”之派，又有䧑
氏、逓氏、蹄氏、鞮氏、鲑氏。郤之派又有犨氏。“𫄨之派又
有郗氏。自步而分于温，为步温氏；自续而分于祈，为
续祈氏。”先轸封于原，徙于霍，有先氏、左行氏。康王以
虞之幼子公明为贾伯，后灭于曲沃，有贾氏、右行氏。
贾孙氏出公生伯侨，封于扬，有扬氏、扬孙氏、雄氏。温
之后灭于狄，有大戎氏、小戎氏、狐氏。

韩侯至平王时失国。其裔韩厥，事晋，复封韩原，凡二
十四世而灭于秦。“后有韩氏、何氏、横氏、侠氏、罂氏、言
氏、贾氏、褐氏、李氏、吕氏、韩侯氏、无忌氏、公族氏、韩褐
氏、韩籍氏、韩婴氏、韩信氏。”

见姓纂

信都氏、韩厥氏之元孙。康采于赵，蔺为蔺氏。哀侯少
子婼采于平，为平氏。婼氏、张氏、灌氏。信之派又有韩
馀氏。应侯灭于晋，有应氏、深氏。成王封孝伯于
狄，后为狄子，有狄氏。翟氏。寒侯之后有寒氏。蹇氏。
周公之祚七：长禽，封鲁公。次曰凡，曰蒋、曰邢、曰茅、曰
胙、曰祭。

凡伯封国于畿内，后有凡氏。𨙮氏氾氏。
龄封于蒋，男爵也。后称侯，二十二世灭于楚，有蒋氏、
定氏。

靖渊封于邢，侯爵也。后灭于卫，有邢氏、陉氏。

祭伯为卿士，亦封国于畿内。后有祭氏、谋氏、訾氏、祭
公氏。

胙叔、茅叔之后，皆入于南燕，有胙氏、作氏、茅氏。茆氏。
成王封次子为翟侯，后有翟氏。封支子为彤伯，后有
彤氏。又封幼子臻于单，为甸侯，有单氏、靖氏、单伯氏、
旗氏。

昭王之子成公，男爵也，后有成公氏。

宣王封庶弟友于《咸林》，曰：“郑，伯爵也。”为幽王司徒，死
犬戎之难，郑人立其子掘突为武公，有虢、郐之十邑，
二十二世灭于韩，有郑氏、蔺氏、语氏、京氏、将氏、良氏、
孤氏、尉氏、具氏、司氏、髡氏、烛氏、裨氏、堵氏、泄氏、泄氏、
羽氏、浑氏、然氏、游氏、游氏、驷氏、国氏、渝氏、俞氏、喻氏、
谕氏、会氏、雅氏、邃氏、𦈡氏、罕氏、丰氏、誊氏、歂氏、侨氏、
“参氏、眅氏、畺氏、虿氏、印氏、颉氏、梧氏、儵氏、皇氏、蟜氏、
佚氏、卫氏、田章氏、封具氏、羌宪氏、彊梁氏、赵阳氏、史
龟氏、去疾氏、大季氏、公文氏、公德氏、共叔氏、世叔氏、
大叔氏、子人氏、子强氏、子驷氏、子罕氏、子孔氏、子晳
氏、子国氏、子游氏、子宽氏、子然氏、子羽氏、子轩氏、子
革氏、子旗氏、伯有氏、马师氏、东里氏、《行人氏》《西门氏》
《西宫氏》《京城氏》《俟伏氏》《贺吐氏》。”

侯植从魏帝西迁赐俟伏氏。又赐贺吐氏。

《宣王》封其子三人：一曰尚父，封杨为杨侯；一封陆乡
为陆侯，后有陆氏；一封谢丘为谢侯，后有谢丘氏。杨
侯曾孙失国，后有杨氏。平王以杨邑赐晋，晋之叔。
采于杨后，亦有杨氏。杨坚弑周称隋，而三世灭。于唐
有枭氏。

炀帝赐杨元感为《枭氏》。

屋引氏、越勒氏、《普六茹氏》。

周赐杨绍为“《屋引》氏” ，杨粤为《越勒》氏，杨忠为“《普六茹》氏。”

“四姓”，寻复为杨氏。

平王封其子三人：一曰精，封于纵，为纵氏。精纵氏；一
曰唐，封于梁山，为梁伯；一曰秀，封于汝川，谓之周。十
有九世，灭于秦，为周氏。宋大儒惇颐其裔也。

惠王之子带封于甘，曰昭公，子曰成公。《世官》王所，后
有甘氏、甘士氏、甘先氏、甘庄氏、染女氏、鉴氏。

顷王之孙武强，为武强氏、姬氏、周氏。

简王之子儋季，为儋氏。

景王之孙封于阳樊，后徙无终，为公阳氏、阳氏、阳樊
氏、无终氏。

敬王之子封于鄄，为“鄄氏。”

灵王之太子超古，幼有成德，以谏废，年十八而逝，是
为王子晋。

《列仙传》云：“王子乔。”

其子宗敬为司徒，后有王子氏、田氏、缑氏、王人氏、王
氏、李氏、拓至氏。

北齐赐王兴为“拓至氏。”

可频氏。

西魏赐王雄为“《可频》氏。”

乙《速孤》氏。

后魏赐王显为“乙速孤氏。”

考王封弟揭于河南，曰东桓公。至孙惠公杰，分其子
班于巩以奉王，曰“西惠公”，号二周。赧王之立，二周分
理，赧王入秦而二周亡。东桓公之子中山武公先灭于魏，而居灵寿。以上皆王季长子，文王之裔。而文王
兄弟之裔，又有可稽者焉。

伯卤之孙仲奕，武王封之。阎，后灭于晋，有阎氏、奕氏、
大野氏。

后周赐阎庆为大野氏。伯卤，未详所出。《姓汇》称为“王季之祚” ，必有据矣。

虢仲、虢叔，文王异母弟也。仲曰西虢，后迁上阳，为南
虢，而留者为小虢，后灭于晋。叔曰东虢，平王夺其地
与郑，而楚庄责王，乃求其裔孙序封于阳曲，曰郭公。
后亦灭于晋，有虢氏、郭氏、制氏、上阳氏、夏阳氏、西郭
氏、南郭氏、南伯氏。

刘子国在畿内，世为卿士，后称公。刘康公，有功王室，
后有留氏、刘氏、康氏、官师氏、帅氏。

《晋》师昺，避讳改姓为“帅。”

煇，王季第四子，文王异母弟也，又名虔仁。煇子渠，武
王封之岑，为岑氏。亦有王氏、虔仁氏、钳耳氏、箝耳氏、
皮仁氏、仁氏。

周之支派，又有舆氏、啬氏、种氏、稷氏、宾氏、校氏、显氏、
党氏、惠氏、偏氏、公氏、富氏、太氏、泰氏、亚氏、辟氏、蓺氏、
副氏、组氏、骊氏、冶氏、棸氏、治氏、鞠氏、鞫氏、儋氏、技氏、
支氏、宰氏、忌氏。

宰忌皆周公后

武氏、蝮氏、

唐武后改武惟良为“蝮氏。”

王孙氏、王子氏。

郑有王子氏，晋、魏、吴皆有“王孙氏” ，俱出于周，惟楚“王孙” 出伍员。

贾孙氏、王史氏。

《共王》子圉，后为王史。

“内史氏、公祖氏、叔服氏、太伯氏、黑肱氏、黑肩氏”、西周
氏、

《武王世子》称“西周。”

司工氏、《陈留氏》。

其封国有“召、燕阳、盛谷、滑、息、巴、项、随鳞、宫、纪、遂、岐、郭、
养、顿、徐、胡、肥、鼓、魏、谯、丽、觚、鲜虞、极隗、丹、暌、载、逄、冀、冥
主”，亦姬姓也。

召伯名奭，采于召，年百有八十。其长子封于北燕，而
支子袭召，世为召伯，后有召氏、邵氏、召伯氏、东陵氏。
其封于唐者为阳伯，灭于齐、北燕四十三世灭于秦，
后有燕氏、喜氏、攸氏、缪氏、釐氏、哙氏、快氏、喻氏。
盛伯之后入于齐，有盛氏、成氏、痛氏。

榖灭于齐。

滑灭于秦。

息灭于楚。

巴灭于晋。

项灭于鲁，后有谷氏、小谷氏、滑氏、滑伯氏、息氏、息夫
氏、巴氏、通氏、项氏、刘氏。

汉赐项伯姓刘

辛氏、

周赐项亶姓辛

汉东之国，随为大。后灭于楚，有随氏、少师氏。

鳞灭于宋。

宫“灭于虞。”

纪遂灭于齐。

岐郭废于周。

养顿、徐胡入于楚。

肥鼓魏谯入于晋。

丽觚入于秦。

鲜虞入于狄。

极入于无骇。

《隗丹暌载》，逄冀冥主，各衰除而不振，后有鳞氏、宫氏、
纪氏、遂氏、岐氏、郭氏、养氏、顿氏、南顿氏、徐氏、胡氏。

胡在汝阴与胡公异

肥氏、“肥如氏、鼓氏、魏氏、谯氏、焦氏、鲜虞氏、极氏、隗氏、
丹氏、暌氏、载氏”

《韵书》作。𨚵

逄氏、冀氏、冥氏、主氏。

其周室世卿之家，则又有密公氏、荣公氏、瑕公氏、长
伯氏、贾伯氏、芮伯氏、桃叔氏、邛叔氏、尹公氏、奇氏、荣
叔氏、南宫氏、荣伯氏、芳氏、康公氏、巩伯氏、甘氏、单公
氏、暴公氏、詹伯氏、家父氏、巷伯氏、方叔氏。

帝喾次妃有娀氏，生契，为尧司徒，封于商，赐姓子氏。
子昭明，生相土，始居商丘。孙冥为司空。又十二世而
汤兴。传外丙、仲壬、太甲、沃丁、太庚、小甲、雍己、太戊、仲
丁、河亶甲、祖乙、祖辛、沃甲、祖丁、南庚、阳甲、盘庚、小辛、
小乙、武丁、祖庚、祖甲、廪辛、庚丁、武乙、太丁。帝乙至于
纣而失天下，武王封其子武庚于邶。武庚叛，周公征
“之，乃以帝乙之元子微子封于宋，为周之宾。三十二
世而齐、魏、楚共灭之，三分其地，后有微氏、几氏、衍氏、
尾氏、沃氏、据氏、卿氏、穆氏、止氏、舍氏、近氏、宋氏、邶氏、
鄁氏、㔨氏、石氏、毋氏、戚氏、怀氏、既氏、椒氏、督氏、沙氏猛氏、政氏、正氏、桓氏、完氏、牛氏、牢氏、辽氏、寮氏、虞氏、
华氏。”氏、还氏、狂氏、臼氏、朱氏、耦氏、酁氏、郃氏、边氏、
冀氏、仲氏、罔氏、灵氏、禄氏、虺氏、勃氏、圣氏、省氏、牵氏、
伉氏、错氏、锐氏、兑氏、左氏、宗氏、正氏、所氏、王夫氏、皇
甫氏、空相氏、事父氏、不更氏、干献氏、申屠氏、三伉氏、
鱼孙氏、围龟氏、乐正氏、白马氏、墨夷氏、鸠夷氏、不夷
氏、南宫氏、艾岁氏、西鉏氏、中野氏，即利氏子。〈缺〉“氏、子
奢氏、子荡氏、子罕氏、右师氏、左师氏、司城氏、司寇氏、
司马氏、司徒氏、右归氏、公朱氏、阳门氏、季老氏、微生
氏、殷侯氏、老男氏、亓官氏、武信氏、季老男氏、巨辰经
氏、目夷氏、不茅氏、西乡氏、木门氏、东乡氏、祝其氏、不
其氏。其以采者，鱼氏、鳞氏、向氏、乐氏、己氏、合氏、戎氏、
御氏、木氏、坎氏、荡氏。其支于戴者，灭于郑，有戴”氏、甾
氏、菑氏。子段分于褚，为褚氏、石氏、褚师氏。

初，微仲之孙湣公生弗父何，四世为孔父嘉。遭华督
之难，子木金父逃于鲁，为孔父氏。孔氏生祈父，为防
大夫。子房叔生伯夏，伯夏生叔梁。纥封于鄹，生孟皮，
袭鄹为鄹氏。又娶颜氏女，生仲尼，名丘，是为夫子。

《洪武正韵》注曰：“孔字子，从乙。乙者，燕也。不忘元鸟之祖也。”

初，武丁封季父于曼，曰“曼伯”，后有曼氏、蔓氏。𨞼氏、曼
分为优、邓，皆灭于楚。邓之后有邓氏、登氏、邓侯氏，邓
之孙有养氏、聃氏、骓氏，优之后有忧氏、优氏、鄾氏。
祖庚封弟文于苑，有苑氏、宛氏。庚氏又封子于权，楚
人迁之。卶处有。卶氏、那氏、权氏、
太丁封母弟于堂阳，有堂阳氏。

𥟖、莱、荡、巢、比、梅、条、徐、萧索、长尾、陶、施、繁锜、樊、饥、终葵，
皆子姓也。《西伯戡黎》，武王复以封汤后，其裔灭于舒，
有黎氏、犁氏。

莱侯与太公争营丘，后迁于郳。有莱氏、郲氏、浮莱氏、
浮氏。

《荡》灭于秦，《巢》灭于吴。比干受剖，梅伯受醢，有荡氏、比
氏、梅氏、枚伯氏。比干死，其子坚逃于长林，为王氏、林
氏。

成王以商之六族：“条氏、徐氏、萧氏、索氏、长勺氏、尾勺
氏锡鲁公。”又以商之七族：“陶氏、施氏、繁氏、锜氏、樊氏、
饥氏、终葵氏锡康叔。萧灭于楚，后有桐门氏、还氏。萧
道成篡宋称齐，七世而亡于萧衍；衍称梁，四世而亡
于陈，后有孛氏。”

孛一作悖

蛸氏、饕餮氏、

梁武赐豫章王综为“孛氏。” 齐武改其子巴东王响为“蛸氏。” 梁武又赐武陵王为“饕餮氏。”

汤之支裔又有乙氏、汤氏、殷氏、商氏、祖氏、亳氏。陑氏、
薄氏、《北殷氏》、殿氏、武氏、沛氏、铁氏、初氏、髦氏、郅氏䣝
氏、“稚氏、署氏、定氏、同氏、番氏、共氏、段氏”邷氏、桐氏、锺
氏、华氏、《鞍氏》、

向魁邑鞍

防氏、时氏。

箕子周封朝鲜有鲜氏。朝鲜氏、鲜于氏。

帝喾三妃陈丰氏，生尧。尧初娶富宜氏，生朱，不肖，封
于丹。舜移封于房，为房侯，谓之虞宾。朱生陵，以父封
为丹氏。房氏，防氏。陵之三十五世锺，事昭王，采于灵
寿，生沈，为沈氏。又有屋引氏。

晋初房干改姓

朱之兄考监明先死，朱之弟九，其封于留者，为留氏、
刘氏。刘累豢龙，事孔甲，赐为御龙氏，以代飗、董之业，
后迁于鲁。商时居大夏者，为唐氏、御氏、扰氏、扰龙氏。
周时封尧，后于铸，分于祝，又分于随，有铸氏、祝氏、随
氏。刘累之裔封于方城，为唐公，后并于楚。其徙杜者
为杜氏、唐杜氏、屠氏。

杜蒯《史记》作“屠蒉。”

唐：孙氏、李氏、祈氏。

杜伯之子隰叔奔晋，生士𫇭，世为士师及司空之官，
故有士氏、司空氏。𫇭生士縠，为縠氏。縠生士会，采干
随，为随氏。佐文、襄有功，又采于范，为范氏。子燮采于
栒栎，为栒栎氏。士鲂采于彘，为彘氏。皋夷采于函与，
为函与氏。又有鲂氏、阳氏、士丐氏、士季氏、士吉氏、士
为氏、士思氏、司功氏、祈成氏、士弱氏、胥氏、张氏。

范睢改张禄

陶氏、朱氏、陶朱氏、《䲭夷氏》、

范蠡姓

初，士会入秦而归晋也，有子留于秦，生明，为刘氏。明
生远，远生阳，十世孙获为魏大夫。生清，徙居沛。清生
仁，号丰公。仁生煓，是为汉太公。太公季子邦灭秦、项
而有天下，传惠帝、文帝、景帝、武帝、昭帝、宣帝、元帝、成
帝、哀帝、平帝、孺子，是为西汉。光武、明帝、章帝、和帝、殇
帝、安帝、顺帝、冲帝、质帝、桓帝、灵帝、献帝、昭烈帝。后主
禅，是为后汉，凡四百五十一年，而灭于曹魏。刘裕起
南朝称宋，而八传灭于齐。知远起五代称后汉，而二
传灭于后周

知远，沙陀人，自云“刘汉之后。”

有汉氏、厥氏。

汉赐衡山王姓

兀氏。

汉赐安乐王姓

红氏、横氏、吴氏、宗正氏、《中垒氏》《谷蠡氏》《独孤氏》、

《唐表》云：“独孤氏出自汉光武之后，刘进伯击匈奴，败，囚孤山下，生尸利单于，为谷蠡王，号独孤部，因以为氏。”

公族氏、陈氏。

刘矫改赐陈

徐氏。

《徐耕》乃“杜悰后。”

员氏。

刘凝之慕伍员忠烈，改姓“员。”

留氏。

先是，房之后有狸氏，裔子大繇，夏后封之，傅为傅氏。
傅说臣商，后有傅馀氏。馀氏其分于冀者为冀氏。
帝尧之后又有蔷氏、陶丘氏、周生氏、尧氏、上唐氏、高
唐氏。

帝喾四妃有陬氏，生帝挚及《八元》。

《姓汇》于“帝挚” 之下有“十日” 二字，谓以天干记号有十人焉，而以《左传》天有十日，人有十等为证。愚谓其非也。《淮南子》十日并出之言，固甚妄诞，而今又以十人明其十日之说，则所谓焦禾杀稼者，又将何以释之？岂非以妄而正妄哉？

帝挚生元尧，封之于中路，后有中路氏、路氏、辛氏、侨
氏、嚣氏。

八元为虞舜布教，曰“伯奋，曰仲堪，曰叔献，曰季仲，曰
伯虎，曰仲熊，曰叔豹，曰季狸。”后有奋氏、堪氏、献氏、虎
氏、豹氏、狸氏。

实沈阏伯、续牙、晏龙，巫人、叔戏、厌越，皆帝喾庶子也。
实沈阏伯居旷林，兄弟不相能。阏迁于宋，是为商沈；
迁于大夏，是为参。后有实参氏、阏氏、遏氏、𢭏氏、商丘
氏。

《续牙》为舜友，后有续氏。

晏龙为纳言，生司幽，封《司幽》之国，后有龙氏。

巫人封巫为《巫氏主》。𢧑民。𢧑民，盻姓也。其封于蜀者，
分于苴，后有蜀氏、苴氏、葭氏。〈𢧑音替〉
叔戏。生摇民，后有摇氏。

厌越居昌黎，后为东胡之祖。汉时居鲜卑山，是曰“乌
丸。”后有慕容氏，晋时称前燕、后燕、南燕、西燕。前燕二
主，灭于苻坚；《后燕》四主，灭于冯跋；西燕七主，灭于慕
容垂；南燕二主，灭于晋。又有豆卢氏、贺兰氏、慕舆氏、
慕利氏、莫护氏、库狄氏、裕氏、慕氏、暮氏，而柔仆氏、羸
土氏，亦帝喾之末裔云。

黄帝元妃西陵氏，第三子龙苗之裔。

《龙苗》生吾融，为吾氏。吾融生卞明，封于卞，为卞氏。卞
明弃其国，居南裔，生白犬，是为蛮人之祖。

白犬，卞明子名也。史传《盘瓠》之说甚谬，兹不复录。。